stanford-oval/wikipedia huggingface dataset:
נביחה
מקורה האבולוציוני של הנביחה

העושר הלשוני של הכלבים מפתיע בהתחשב בדלות ההבעה של קרובי משפחתם הזאבים.
Enik Kubinyi ועמיתיו גידלו גורי זאבים (Canis Lupus) וגורי כלבים על ידי בני אדם באותם תנאים, ובדקו הבדלים בהתנהגות. מסתבר שזאבים שגודלו מינקות בידי בני אדם יסתגלו לחברה אנושית וניתן לאלפם ממש כמו כלבי בית. עם זאת, התגלו הבדלים המורים על הסתגלות גנטית של כלבי הבית לחברה אנושית: כלבים נטו הרבה יותר להיקשר לאדם שגידל אותם, ובילו הרבה יותר זמן בנביחות ובהשמעת קולות מזאבים באותו גיל ובאותם מצבים. בגיל 3 שבועות השמיעו גורי הכלבים קולות 30% מזמנם, בגיל 4 - 5 שבועות הוקדשו כ-15% מהזמן לתקשורת קולית. אצל גורי הזאבים תפסה השמעת הקולות כ-5% מהזמן ללא תלות משמעותית בגיל. במסקנת החוקרים הייתה שהנביחה, שמקורה הקדום באמצעי תקשורת שולי בחשיבותו בלהקת הזאבים, קיבלה תפקידי תקשורת מורכבים משום שהתאימה לתקשורת בסביבה האנושית והיא חלק מההסתגלות הגנטית של הכלב לביות.
יתרון של יללת הזאבים על הנביחה כאמצעי תקשורת הוא בשימור האינפורמציה בטווחים ארוכים (מאות מטרים ועד קילומטרים אחדים) ואילו הנביחה מתאימה יותר למשיכת תשומת לב לטווחים קצרים.
ראו גם

קולר נגד נביחות
הערות שוליים

↑  Coppinger R, Feinstein M: 'Hark! Hark! The dogs do bark...' and bark and hark. Smithsonian 21:119-128, 1991
↑  Barking in domestic dogs: context speciﬁcity
and individual identiﬁcation
SOPHIA YIN & BRENDA MCCOWAN, ANIMAL BEHAVIOUR, 2004, 68, 343
↑  Human listeners are able to classify dog (Canis familiaris) barks recorded in different situations.Pongrácz P, Molnár C, Miklósi A, Csányi V. J Comp Psychol. 2005 May;119(2):136-44
↑  Acoustic parameters of dog barks carry emotional information for humans; Peter Pongracz, Csaba Molnar, Adam Miklosi Applied Animal Behaviour Science(2006)
↑  Comparative Social Cognition: From wolf and dog to humans
↑  INFORMATION CONTENT OF COYOTE BARKS AND HOWLS The International Journal ofAnima1 Sound and its Wording, 2006, Vol. 16,pp. 289314
משחקי בניית ערים

משחק בניית עיר במערכת ההפעלה לינוקס
משחקי בניית ערים הם ז'אנר פופולרי של משחקי אסטרטגיה ממוחשבים, המאפשרים לשחקנים ליצור ולנהל ערים וירטואליות. במשחקי בניית ערים השחקן לוקח על עצמו את התפקיד של מתכנן ערים והוא צריך לפתח ולפקח על הצמיחה והשגשוג של עיר אותה הוא בונה בעצמו. משחקים מז'אנר זה מציגים את העיר ממבט מלמעלה. הז'אנר זכה לפופולריות רחבה בזכות השילוב שלו בין תכנון אסטרטגי, ניהול משאבים ויצירתיות. חלק ממשימותיו הן לבחור מיקום נוח לבניית העיר, וכן לדאוג לניהולה התקין (כמו למשל חלוקת משכורות). העיר מתפתחת בהתאם לרמת הביצוע של השחקן.
משחקיות

במשחקי בניית ערים מתחילים את המשחק בדרך כלל עם חלקת אדמה קטנה יחסית ומשאבים מוגבלים כאשר המטרה העיקרית היא לפתח עיר משגשגת על ידי יצירת מבנים שונים באופן אסטרטגי, ניהול משאבים ומתן מענה לצרכים ולדרישות של האוכלוסייה הווירטואלית.
לעיתים רבות המשתמש צריך גם לבנות ולשדרג תשתיות כגון כבישים, תחנות כוח, אספקת מים ומערכות תחבורה. בנוסף, במשחקים מסוימים בז'אנר צריך גם להתמודד גם עם אתגרים כמו זיהום, פשע ואסונות טבע.
משחקים בולטים בז'אנר

סדרת משחקי סים סיטי (1989–הווה) - הסדרה החלוצית שהניחה את הבסיס לז'אנר משחקי בניית הערים. מפתח הסדרה הוא ויל רייט ואת המשחק מפיצה חברת Maxis (כיום, חברת בת של EA). במשחקי הסדרה השחקן אחראי על תכנון ובנייה של עיר, פיתוח אזורי מגורים ותעשייה, בניית תשתיות כמו מתקני חשמל ומים וגביית מיסים המשמשים לצורך המשך פיתוח העיר.
Cities: Skylines‏ (2015) - משחק שפותח על ידי חברת Colossal Order. במשחק השחקן אחראי על תכנון ובנייה של עיר על ידי בניית תשתיות ואזורים, שליטה במיסוי, בנייה ותחזוקה של שירותים ותחבורה ציבורית תוך שמירה וניטור התקציבים, רמת הזיהום, בריאות הציבור ותעסוקתם.
סדרת משחקי Anno(אנ') (1998–הווה) - סדרת משחקים שנוצרה במקור על ידי חברת אשר מקס דיזיין ומפותחת כיום על ידי Ubisoft. במשחקים השחקן צריך להקים מושבות באיים קטנים, לחקור את האזור בו הם נמצאים, ולעסוק בדיפלומטיה ומסחר עם ציוויליזציות וסוחרים אחרים תוך ניהול המשאבים ועיסוק בלחימה הן ביבשה והן בים. רוב המשחקים בסדרה מתרחשים בתקופת הרנסאנס.
Cities XL‏ (2018) - משחק עם מנוע תלת־ממד מתקדם אשר מאפשר לשחקנים לשחק ביחד על פני כוכב עצום וליצור בו ערים מרובות במקביל.
פרוסטפאנק(אנ')‏ (2018) - משחק שפותח על ידי חברת 11 bit studios. במשחק השחקן אחראי על תכנון ובנייה של עיר בהיסטוריה חלופית של סוף המאה ה-19.
Designer city‏ (2015) - משחק מובייל המאפשר לשחקנים לשחק ביחידות על פניי שטח גדול וליצור ערים גדולות, עם מבנים וגורדי שחקים הקיימים במציאות. למשחק יצאו שני גרסאות בשם "אימפייר סיטי" ומשחק המשך שנקרא "Designer city 2".
ראו גם

ערכים על משחקי בניית עיר
סימולציות ניהול ובנייה
הערות שוליים

↑  Ars Staff, From SimCity to, well, SimCity: The history of city-building games, Ars Technica, ‏2015-10-11 (באנגלית אמריקאית)
| סוגות משחקי וידאו |
| --- | --- | --- |
| משחקי פעולה | משחק מכות (Hack and slash) • משחק לחימה • משחק פלטפורמה (משחק ריצה אינסופית) • משחק יריות (משחק ירי בגוף ראשון • Shoot 'em up • משחק יריות טקטי • משחק ירי בגוף שלישי • משחק באטל רויאל) |  |
| משחקי פעולה-הרפתקאות | משחק דמוי GTA • משחק התגנבות • משחק מטרוידבניה • משחק הישרדות-אימה |  |
| משחקי הרפתקה | משחק הרפתקאות גרפי • משחק הרפתקאות מבוסס טקסט • סרט אינטראקטיבי • רומן חזותי |  |
| משחקי תפקידים | משחק פעולה-תפקידים • Dungeon crawler • משחק תפקידים המוני ברשת • משחק תפקידים טקטי |  |
| משחקי אסטרטגיה | משחק אסטרטגיה בזמן אמת (הגנת מגדלים) • משחק אסטרטגיה מבוסס תורות • 4X • משחק ארטילריה ממוחשב • משחק זירת קרב מרובת משתתפים • משחק אסטרטגיה מקוון מרובה משתתפים בזמן אמת • משחק טקטיקה בזמן אמת • משחק טקטיקה מבוסס תורות • משחקי מלחמה ממוחשבים |  |
| משחקי סימולציה | סימולציות ניהול ובנייה (משחקי בניית ערים) • סימולציות חיים (סימולציות חברתיות • חיות מחמד וירטואליות) • משחק אלוהות • משחק ספורט ממוחשב • משחקי סימולציית כלי רכב (סימולציות טיסה • סימולציות טיסה בחלל • סימולציות מרוצים • משחקי מרוצי קארטינג • סימולציות רכבות) |  |
| סוגות אחרות | משחק חשיבה • משחק חינוכי • משחק התעמלות  • משחק וידאו מוזיקלי • משחק חברה ממוחשב • משחק שולחן ממוחשב |  |
| כללי | היסטוריה של משחקי הווידאו • משחק וידאו לשחקן יחיד • משחק מרובה משתתפים (Co-op • PVP) • משחק קונסולה • משחק מחשב • משחק ארקייד • משחק מובייל • משחק וידאו המבוסס על מיקום גאוגרפי • משחק מציאות מדומה • משחק רשת (משחק דפדפן • משחק רשת מרובה משתתפים • משחק רשת חברתית) • משחק מבוסס טקסט • משחק גלילה צדדית • משחקי עולם פתוח • משחק אינדי |  |
ערך זה הוא קצרמרבנושא משחקים. אתם מוזמנים לתרום לוויקיפדיה ו.
מרימבה

מרימבה הוא כלי הקשה אידיופוני שהתפתח במרכז אמריקה על ידי עבדים אפריקאים על בסיס כלים אפריקאיים קדומים.
אין למרימבה מנעד סטנדרטי, וניתן למצוא כלים שמנעדם בין ארבע לחמש אוקטבות. הכלים בדרך כלל עשויים מעץ.
המרימבה חולקת מאפיינים רבים עם הקסילופון אך הקסילופון נשמע אוקטבה מעל התווים שנכתבים עבורו, ואילו למרימבה צליל רך יותר בשל בחירה שונה של צלילים עיליים.
הצליל מופק מן הקלידים ולא מן הרזונטורים ("הצינורות"). הרזונטורים מעבים ומאריכים את הצלילים. הקלידים עשויים מעץ סיסם או פאדוק (אנ'). הרזונטורים לא שונים בצורתם מאלה של הקסילופון, רק גדולים יותר פרט לאוקטבה הראשונה של הכלי, בה מתעקמים הרזונטורים כלפי מעלה. הקלידים מסודרים בדרך כלל בסדר כרומטי, בדומה לפסנתר.
ניי רוזאורו הלחין יצירות רבות למרימבה, והוא נחשב לנגן מרימבה וירטואוז.
מרימבה מסורתית בגואטמלה. קליפות צמחים מיובשות משמשות כתיבות תהודה.
נגנית מרימבה בתזמורת NDR Radiophilharmonie בהנובר, 2003
מרימבה תזמורתית
הערות שוליים

↑  MMD Archives: The Marimba, Xylophone and Orchestra Bells, web.archive.org, ‏2005-08-27
| --- | --- |
בקרת זהויות :  NLI: 987007550975605171  PLWABN: 9810605944405606  GND: 4168894-6  LCCN: sh85081095  MusicBrainz: c436b34a-3017-472d-a003-49a2b24d55da  NDL: 00576332 
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
נבחרת טובאלו בכדורגל

נבחרת טובאלו בכדורגל לגברים היא נבחרת הכדורגל הלאומית של מדינת טובאלו. הנבחרת אינה חברה בפיפ"א, אך שייכת לקוניפ"א ולקונפדרציית הכדורגל של אוקיאניה. עקב כך, היא אינה רשאית להשתתף בגביע העולם בכדורגל אך יכולה להשתתף בגביע אוקיאניה לאומות.
נומוניקס

|  נתונים כלליים |
| --- | --- |
 תקופת הפעילות:  2008 – 9 בפברואר 2010 
 חברת אם:  מיקרון טכנולוגיה 
 מיקום המטה:  רול 
  
 www.numonyx.com
 
נומוניקס (Numonyx) הייתה חברת הייטק שהוקמה ב-31 במרץ 2008, על ידי החברות אינטל, אס.טי. מיקרואלקטרוניקס (ST Microelectronics) ובית ההשקעות "פרנסיסקו פרטנרז". ב-2 בפברואר 2010, נקנתה החברה על ידי חברת מייקרון טכנולוגיה האמריקאית.
החברה פיתחה זכרונות מסוג פלאש. שווי השוק של החברה בעת הקמתה נאמד ב-2.38 מיליארד דולר.
תהליך הקמתה וייעוד החברה

נומוניקס החלה דרכה כחברה ייעודית בשוק הזיכרונות, כשמטרתה העיקרית היא לספק מוצרים ללקוחות המייצרים התקני מוצרי צריכה ותעשייה, כולל טלפונים סלולריים, נגני מדיה, מצלמות דיגיטליות, מחשבים אולטרה-ניידים וציוד היי-טק אחר. החברה לא ייעדה את מוצריה בתחום הזיכרונות לצרכנים סופיים.
במסגרת בניית החברה החדשה העבירה אינטל לידי נומוניקס את מפעל Fab18 בקריית גת על כל מתחמי הייצור שלו ועל 1,300 עובדיו. המפעל, שכונה מחדש Fab1, עסק בייצור שבבי זיכרון הבזק בטכנולוגיית NOR, שהייתה מסגרת הפעילות שלו גם בעבר. המפעל החדש החל לייצר ב-1999 מיקרו-מעבדים, ובין 2006 ל-2008 עבר שדרוג משמעותי בטכנולוגיות הייצור שלו: בתחילה פעל בטכנולוגיית 180 ננו-מטר, ובמחצית השנייה של 2008 עבר לייצור בטכנולוגיית 45 ננו-מטר, שמאפשרת לייצר מספר גדול יותר של רכיבים על פני כל פרוסת סיליקון. כמו כן, מאפשרת טכנולוגיה זו ייצור רכיבים בעלי צפיפות ונפח זיכרון גבוהים יותר.
פעילותה העסקית

החברה עסקה בשילובים בין טכנולוגיות הזיכרון RAM NOR RAND, והטכנולוגיה PCM - Phase Change Memory.
על לקוחותיה העיקריים של החברה נמנו יצרני הטלפונים הסלולריים ´נוקיה´, ´סוני-אריקסון´, ´מוטורולה´, ´LG אלקטרוניקה´, ´סמסונג´ ועוד. חברות נוספות הרוכשות ממנה את רכיבי הזיכרון מייצרות התקנים למוצרי צריכה ותעשייה כגון: נגני MP3, מצלמות דיגיטליות, מחשבים ניידים זעירים, וכדומה.
לחברה במשך שנות פעילותה היו כתשעה מפעלים, בסינגפור, איטליה וישראל (שישה מפעלי ייצור של פרוסות סיליקון 200 מילימטר ושלושה מפעלי ייצור של פרוסות 300 מילימטר). בנוסף, יש היו לה מספר מרכזי מחקר ופיתוח, חלקם באיטליה וחלקם בארצות הברית, וחלקם הועברו, כמו המפעל בקרית-גת, כחלק משיתוף הבעלות עם אינטל.
מרחב דואלי

המרחב הדואלי של מרחב וקטורי V מעל שדה F, או הכללה של מרחב כזה, הוא המרחב של כל הפונקציות המעתיקות מן המרחב לשדה עליו מוגדר המרחב. למבנה זה יש חשיבות רבה באלגברה ליניארית ובפרט באנליזה פונקציונלית וגאומטריה דיפרנציאלית.
המרחב הדואלי של מרחב וקטורי

יהי  \ V מרחב וקטורי מעל השדה  \ F. המרחב הדואלי של  \ V הוא המרחב הווקטורי  \ V^{*} שאיבריו הם הפונקציות הליניאריות  \ V\to F, כאשר החיבור והכפל בסקלר מוגדרים נקודתית. איבר ב- \ V^{*} נקרא פונקציונאל ליניארי.
אם  \ Vבעל ממד סופי, אז הוא איזומורפי למרחב הדואלי שלו. אחרת, המרחבים אינם איזומורפיים: אם מניחים את אקסיומת הבחירה (הקובעת שלכל מרחב וקטורי יש בסיס), אז אפשר להציג את  \ Vכסכום ישר של עותקים של שדה הבסיס, בעוד שהמרחב הדואלי הוא מכפלה ישרה של אותו מספר של עותקים, ולכן הממד שלו גדול יותר.
אפילו כאשר למרחב יש ממד סופי, האיזומורפיזם למרחב הדואלי אינו טבעי, והוא תלוי בבחירת בסיס. אם V הוא מרחב מכפלה פנימית, המצב נוח יותר: ההתאמה  \ x\mapsto \varphi _{x} כאשר  \ \varphi _{x}:y\mapsto (x,y) מהווה שיכון טבעי של V במרחב הדואלי שלו (שהוא איזומורפיזם אם הממד סופי).
לעומת זאת, יש שיכון טבעי  \ V\hookrightarrow V^{**} אפילו ללא מכפלה פנימית: הווקטור x מתאים לפונקציונל  \ s_{x}:V^{*}\rightarrow F המוגדר על ידי  \ s_{x}(f)=f(x). גם כאן, אם הממד סופי זהו איזומורפיזם.
המרחב הדואלי של מרחב נורמי

את קבוצת כל הפונקציונלים הליניאריים החסומים על מרחב ליניארי  \ X מסמנים ב- \ X^{*}. זהו מרחב בנך ביחס לנורמה האופרטורית, והוא מכונה "המרחב הדואלי". אם מתרחשת תופעה של דואליות בדמות איזומורפיזם טבעי  X^{**}\cong X, אז  X מכונה "מרחב רפלקסיבי" (ובפרט הוא גם מרחב בנך). כל מרחב הילברט הוא רפלקסיבי, לפי משפט ההצגה של ריס.
הבסיס הדואלי

נניח כי  \ V מרחב נורמי מממד  n ויהי  \ \left\{v_{i}\right\}_{i=1}^{n} בסיס עבורו.
עבור כל  1\leq i\leq n נסמן ב- \ f_{i} את הפונקציונאל הליניארי היחיד המוגדר על ידי  f_{i}(v_{j})=\delta _{i,j}, כאשר באגף ימין הדלתא של קרונקר. אזי הקבוצה  \ \left\{f_{i}\right\}_{i=1}^{n} מהווה בסיס ל- \ V^{*} המכונה הבסיס הדואלי.
אם מציגים איבר מ- \ Vופונקציונאל מ- \ V^{*} באמצעות בסיסים אלו כווקטורי קואורדינטות, אז הפעלת הפונקציונאל על האיבר היא מכפלה סקלרית.
הבסיס הדואלי > משפט אורבך

משפט אורבך קובע כי לכל מרחב נורמי  \ V מממד  n קיים בסיס  \ \left\{v_{i}\right\}_{i=1}^{n} המקיים  \|v_{i}\|=1 לכל  1\leq i\leq n, כך שגם הבסיס הדואלי המתאים לו  \ \left\{f_{i}\right\}_{i=1}^{n} מקיים  \|f_{i}\|=1 לכל  1\leq i\leq n (בנורמה האופרטורית).
ההוכחה למשפט זה מפתיעה ויחסית פשוטה: ניתן להניח ללא הגבלת הכלליות כי  V=\mathbb {C} ^{n}. העתקת הדטרמיננטה  \det :V^{n}=\mathbb {C} ^{n\times n}\to \mathbb {C}  היא רציפה, ולכן  \left|\det \right| מקבלת מקסימום על כדור היחידה הקומפקטי של  \mathbb {C} ^{n\times n}. נניח כי מקסימום זה הוא המטריצה שעמודותיה הן  v_{1},\dots ,v_{n}\in \mathbb {C} ^{n}, שהן בבירור בלתי תלויות ולכן בסיס של  \mathbb {C} ^{n}. נגדיר  f_{i}\left(x\right)={\frac {\det \left(v_{1},\dots ,v_{i-1},x,v_{i+1},\dots ,v_{n}\right)}{\det \left(v_{1},\dots ,v_{n}\right)}} עבור  i=1,\dots ,n. לא קשה לוודא כי זהו הבסיס הדואלי של  v_{1},\dots ,v_{n}\in \mathbb {C} ^{n} וכי הוא מקיים את המבוקש.
ראו גם

אופרטור צמוד
נג'ברצ'קה

נג'ברצ'קה (בהונגרית: Nagybaracska) הוא כפר בנפת באיה שבמחוז באץ'-קישקון בדרום־מזרח הונגריה. עד לשואה הייתה בו קהילה יהודית.
כמו יישובים רבים באירופה, גם בנג'ברצ'קה אוכלוסיית היישוב נמצאת בירידה. כך, בשנת 1990 חיו בכפר 2,669 תושבים ובשנת 2022 חיו בו רק 2,227 תושבים.
שמו של הכפר נג'ברצ'קה הוזכר במסמכים לראשונה בשנת 1318.
יהודי נג'ברצ'קה

יהודים חיו בעיירה במאה ה-19 ובמאה ה-20, על פי מפקד הקהילות היהודיות בהונגריה חיו בקהילה 63 יהודים. בשנת 1944 נרצחו יהודים רבים מהכפר במהלך שואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 32 |  |
| 1880 | 60 | 3,183 |
| 1910 | 90 |  |
| 1920 | 70 |  |
| 1930 | 77 |  |
| 1941 | 67 | 3,349 |
לקריאה נוספת

נג'ברצ'קה בפנקס הקהילות הונגריה.
הערות שוליים

↑  נתוני הכפר באתר הלמ"ס ההונגרי
↑  דף הקהילה במפקד הקהילות הונגריה
↑  תיעוד יהודי נג'ברצ'קה שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז באץ'-קישקון |
| --- | --- | --- |
| ערי המחוז |  קצ'קמט •  באיה |  |
| ערים |  באצ'אלמאש •  דונווצ'ה •  • האיוש Hajós •  איז'אק •  יאנושהלמה •  קלוצ'ה •  קצל •  קרקאג'האזה •  קישקרש •  קישקונפלדיהאזה •  קישקונהלש •  קישקונמאישה •  קונסנטמיקלוש •  לאיושמיז'ה •  מייקוט •  שולט •  שולטוואדקרט •  סבדסאלאש •  טיסקצ'קה •  טומפה Tompa |  |
| כפרים | מדראש • דושנוק • אגשג'האזה • בלוסג • פלשלאיוש • פילפהאזה • פילפיאקב • הלווציה • יאקבסאלאש • קונברץ' • קונסאלאש • ניארלרינץ • לדאנבנה • וארושפלד • אורגוואן • באצ'בוקוד • באצ'סלש • צ'יקריה • קטימאר • קונבאיה • מאטטלקה • טטהאזה • באצ'סנטגיירג' • באטמונושטור • צ'אטאליה • צ'אבוי • דאבוד • דונפלווה • ארשקצ'נאד • ארשקהלמה • פלשסנטאיוואן • גרה • הרצגסאנטו • נג'ברצ'קה • נמשנאדאודבר • שיקשד • סרמלה • ושקוט • אפושטג • דונאג'האזה • קונדץ' • קונפסר • סלקסנטמארטון • צ'ויושפאלוש • טאש • יאסנטלאסלו • קמפץ • מוריצגאט • באצ'בורשוד • באטיה • דראגסל • דונפטאי • דונסנטבנדק |  |
| יישובים בנפת באיה |
| --- | --- | --- |
| יישובים | באיה • באצ'סנטגיירג' • באטמונושטור • צ'אטאליה • צ'אבוי • דאבוד • דונפלווה • ארשקצ'נאד • ארשקהלמה • פלשסנטאיוואן • גרה • הרצגסאנטו • נג'ברצ'קה • נמשנאדאודבר • שיקשד • סרמלה • ושקוט |  |
| --- | --- |
בקרת זהויות :  SUDOC: 165241616  VIAF: 288117006   WorldCat (עם VIAF): 288117006
משפחת סטרוגנוב

סמל משפחתי
ארמון המשפחה בנבסקי פרוספקט בסנקט פטרבורג
משפחת סטרוגנוב (ברוסית: Строгановы) הייתה משפחת אנשי מסחר, תעשייה וממשל רוסית שפעלה מהמאה ה-16 עד המאה ה-20. מוצא המשפחה בחקלאים מאזור צפון רוסיה.
בהתאם למסורת המשפחה, מוצאה מספירידון איש נובגורוד. בשנת 1515 הקימה המשפחה עסק בתחום תעשיית המלח. בשנת 1558 נתן איוואן הרביעי לראש המשפחה שטחים גדולים באזור נהרות קאמה וצ'וסובאיה. בשנת 1581 הזמינו אנשי סטרוגנוב את ירמק לשמירה על תחנות המסחר ובהמשך מימנו את הפשיטה שלו לתחום חאנות סיביר. במהלך המאה ה-16 והמאה ה-17 תמכה המשפחה באופן פעיל בצארים הרוסים, בתמורה להטבות משמעותיות. במאה ה-18 הקימה המשפחה מספר מפעלים בתחום המתכות באזור הרי אורל. בשנת 1722 קיבלו שלושה מבני המשפחה תואר ברון מפיוטר הגדול. בתקופה זו התחילה המשפחה להשתתף באופן פעיל בממשל והתקדמה לתפקידי מפתח.
הנציג האחרון של המשפחה נפטר בשנת 1923 בניס.
ראו גם

ביף סטרוגנוף
נאחז באוויר

| --- | --- |

 סינגל בביצוע גידי גוב
 מתוך האלבום אין עוד יום
 יצא לאור:  17 בינואר 1991
 שפה:  עברית
 אורך:  4:45
 חברת תקליטים:  הד ארצי
 כתיבה:  חנה גולדברג
 לחן:  עובד אפרת
 עיבוד:  אלון אולארצ'יק
"נאחז באוויר" הוא שיר של גידי גוב, אשר כתבה חנה גולדברג, הלחין עובד אפרת, ועיבד אלון אולארצ'יק. השיר נכלל באלבומו של גוב "אין עוד יום".
רקע

השיר נכתב על ידי חנה גולדברג בעקבות מערכת יחסים שהייתה לה עם גבר, שתחילה גרמה לה לאושר, אך עם הזמן חשה בה ברע והתגלתה כאהבה שלא בריאה לה, ובעקבות כך, החליטה גולדברג להיפרד ממנו.
מיקומי שיא

|   ‏‏‏  מצעדים שבועיים> מדינה |   ‏‏‏  מצעדים שבועיים> מצעד |   ‏‏‏  מצעדים שבועיים> מיקום שיא |   ‏‏‏  מצעדים שבועיים>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 5 |  |
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 18 |  |
הערות שוליים

↑  חנה גולדברג, האם "נאחז באוויר" נכתב על מתקפה כימית?, באתר הספרנים, ‏2019-01-13
↑  חנה גולדברג - האתר הרשמי - נאחז באוויר, באתר sites.google.com
1 2  נאחז באוויר – פזמונט, באתר pizmonet.co.il
| גידי גוב |
| --- | --- | --- |
| אלבומי סולו | תקליט ראשון (1978) • 40:06 (1983) • תנו לגדול בשקט (1985) • דרך ארץ (1987) • אין עוד יום (1991) • ריקוד ירח (2003) • בקצה ההר (2005) • אם היינו (2015) |  |
| הופעות ואוספים | דרך ארץ - ההופעה (1988) • גידי גוב מגיש: לאה גולדברג (1988) • שירים שהתפזרו (1993) • שירים מלילה גוב (1995) • שירים מלילה גוב 2 (1997) • שלל שיריו (2009) |  |
| אלבומים בהשתתפותו | משירי תנועות הנוער (1974) • משירי ארץ ישראל הישנה (1975) • מסע האלונקות (פסקול) (1977) • הלהקה (פסקול) (1978) • העיקר זה הרומנטיקה (1991) |  |
| הרכבים | להקת הנח"ל • כוורת • הכבש השישה עשר • גזוז • דודה • פרנסה טובה |  |
| שירים | יעלה ויבוא (1973) • זמר לספינה (1975) • שלל שרב (1987) • יורם (1987) • עניין של זמן (1992) • איזה אחלה עולם (עם מאור כהן) (1995) • חייך וחיי (עם ריטה) (1997) |  |
| סרטי קולנוע | מסע אלונקות (1977) • חרבת חיזעה (1978) • הלהקה (1978) • דיזנגוף 99 (1979)  • אל תשאלי אם אני אוהב (1979) • מגש הכסף (1983) • אירית עירית (1985) • דרך הנשר (1990) • אשה זרה (1993) |  |
| תוכניות טלוויזיה | דלת הקסמים • זהו זה! • כן מה?! • לילה גוב • הסודות של כנרת • גידי גוב הולך לאכול • יום חדש • פעם בחיים • הנרגנים • גם להם מגיע • המסע המופלא של אהרוני וגידי • השנים הכי יפות • כוכב נולד |  |
| הצגות | התשה (1981) • הג'יגולו מקונגו (1989) |  |
| שיתופי פעולה | שיתופי פעולה |  |
| מוזיקה | דני סנדרסון • יוני רכטר • עלי מוהר • יהודה פוליקר • מאיר אריאל • עמיר בניון • יהודית רביץ • רונה קינן |  |
| טלוויזיה | מוני מושונוב • שלמה בראבא • ענת גוב • אתי אנטה-שגב • ישראל אהרוני |  |
משי אדום

| --- | --- |

כרזת הסרט בעברית
 בימוי:  ראג'ה אמארי
 הופק בידי:  אלאדן רוזנס
 תסריט:  ראג'ה אמארי
 עריכה:  פאולין דאירו
 שחקנים ראשיים:  היאם עבאס מאהר כמון הנד אל פאחם מוניה היכרי זינדין סואלם
 מוזיקה:  נופל אל מאנה
 צילום:  דיאן ברטייר
 מדינה:  צרפת צרפת מרוקו מרוקו תוניסיה תוניסיה
 הקרנת בכורה:  צרפת 24 באפריל 2002 ישראל 19 בדצמבר 2002
 משך הקרנה:  100 דקות
 שפת הסרט:  ערבית, צרפתית
 סוגה:  סרט דרמה   סרט מוזיקלי
 פרסים:  ראו כאן
 דף הסרט ב־IMDb
משי אדום (בצרפתית: Satin Rouge) הוא סרט דרמה מוזיקלי צרפתי-מרוקאי-תוניסאי שבויים ונכתב על ידי ראג'ה אמארי, והופק על ידי אלאדן רוזנס. הסרט מספר על ליליה, תופרת אלמנה שבעקבות גילוי של רומן בין ביתה לזמר קברטים חייה משתנים.
הסרט הוקרן לראשונה בצרפת ב-24 באפריל 2002. בישראל הסרט הוקרן לראשונה עם כתוביות לעברית ב-19 בדצמבר 2002. שפות הסרט הן ערבית וצרפתית, ואורכו כ-100 דקות.
תקציר העלילה

ליליה, תופרת תוניסאית אלמנה המואסת בחיים בצל אנשים אחרים, יוצאת בעקבות בתה ומגלה שהיא מנהלת רומן אסור עם זמר קברטים העובד במועדון ריקודי בטן במורד הרחוב. אחרי שהיא מתבוננת בנענועי האגן ליליה מרגישה דחף לרקוד. מאותו הרגע ואילך הכל משתנה וליליה אינה פוסלת דבר, גם אם זה אומר לשכב עם החבר של הבת שלה.
שחקנים ודמויות

היאם עבאס – ליליה
מאהר כמון – צ'וקרי
הנד אל פאחם – סלמה
מוניה היכרי – פולה
זינדין סואלם – קברט פטרון
פרסים ומועמדויות

2002: פרס הבמאי החדש הטוב ביותר בפסטיבל הסרטים הבינלאומי בסיאטל – זכייה
2002: פרס האמנות האפריקאית המצטיינת בפסטיבל הסרטים העולמי במונטריאול – זכייה
2002: פרס הקהל בפסטיבל הסרטים הבינלאומי במיין – זכייה
2002: הסרט העלילתי הטוב ביותר בפסטיבל הסרטים של טורינו – זכייה
2002: ציון לשבח בפרס התסריט על שם ויליאם הולדן, בפסטיבל הסרטים של טורינו – זכייה
הערות שוליים

↑  משי אדום, באתר סרט
↑  AWARDS OF THE MONTREAL WORLD FILM FESTIVAL - 2002, באתר פסטיבל הסרטים העולמי במונטריאול
נילטון סנטוס

נילטון דוס סאנטוס (בפורטוגזית: Nílton dos Santos; ‏16 במאי 1925 – 27 בנובמבר 2013) היה כדורגלן ברזילאי ששיחק בעמדת המגן השמאלי. שיאן ההופעות בכל הזמנים של קבוצת בוטפוגו.
סאנטוס שכונה "האנציקלופדיה", היה שחקן מפתח בנבחרת ברזיל, ששיחקה במונדיאל 1954, במונדיאל 1958 ובמונדיאל 1962. בנוסף, היה סאנטוס חלק מהסגל של נבחרת ברזיל למונדיאל 1950, אבל לא עלה כלל על המגרש.
בכל הקריירה המקצוענית שלו שיחק סאנטוס רק בשתי קבוצות: בוטפוגו ונבחרת ברזיל.
ב-1998 נבחר על ידי פיפ"א כמגן השמאלי של קבוצת הכדורגל של המאה.
ב-4 במרץ 2004, נבחר סאנטוס על ידי פלה לאחד מ-125 שחקני הכדורגל החיים הטובים בעולם.
מרין אולסופ

| --- | --- |

 לידה:  16 באוקטובר 1956 (בת 67) מנהטן, ארצות הברית 
 מוקד פעילות:  הממלכה המאוחדת 
 מקום לימודים:  בית הספר ג'וליארד, אוניברסיטת ייל, בית ספר מאסטרס 
 עיסוק:  מנצחת
 סוגה:  מוזיקה קלאסית 
 שפה מועדפת:  אנגלית, גרמנית, פורטוגזית 
 כלי נגינה:  כינור 
 פרסים והוקרה:  עמיתי מקארתור (2005)  עמיתת האקדמיה האמריקאית לאמנויות ולמדעים (2008)  Crystal Award (2019)  פרס דיטסון לניצוח  Classic Brit Awards 
 www.marinalsop.com
 פרופיל ב-IMDb
 
מרין אולסופ (מימין)
מרין אולסופ (באנגלית: Marin Alsop; נולדה ב-16 באוקטובר 1956) היא מנצחת אמריקאית שהחל מספטמבר 2019 משמשת כמנהלת מוזיקלית של תזמורת רדיו וינה.
קורות חייה

אולסופ נולדה במנהטן להורים מוזיקאים מקצועיים. היא החלה ללמוד באוניברסיטת ייל אך עברה לבית הספר למוזיקה ג'וליארד, שם סיימה תואר ראשון ושני, שניהם בכינור. בשנת 1989 זכתה בפרס קוסביצקי לניצוח במרכז המוזיקה טנגלווד,
שם למדה אצל ליאונרד ברנשטיין, סייג'י אוזאווה וגוסטב מאייר, בין השאר.
אולסופ מכהנת כמנהלת מוזיקלית של פסטיבל קאבריו למוזיקה בסנטה קרוז, קליפורניה מאז 1991. הפסטיבל מתמחה במוזיקה בת זמננו. היא התמנתה למנצחת ראשית של התזמורת הסימפונית של בורנמות' בסתיו 2002.
בשנת 2003 נבחרה לאמנית השנה של מגזין גרמופון ובאותה עונה זכתה בפרס המנצח של האגודה הפילהרמונית המלכותית.
ביולי 2005 נבחרה אולסופ להוביל את תזמורת בולטימור, כמחליפה למנהל המוזיקלי הנוכחי, יורי טמירקאנוב. אולסופ התחילה את כהונתה בבולטימור בעונת 2007 - 2008. הבחירה באולסופ ראויה לציון, משום שהיא המנהלת המוזיקלית הראשונה של אחת מ-25 תזמורות הצמרת של אמריקה. ההחלטה למנות את אולסופ הייתה שנויה במחלוקת כאשר התברר, שרוב גדול מחברי התזמורת מתנגדים לאופן טיפולה של ההנהלה במינוי.
משרותיה הקודמות של אולסופ כללו עשר עונות כמנהלת מוזיקלית של התזמורת הסימפונית של קולורדו וכמה עונות כמנהלת התזמורת הסימפונית של יוג'ין שבאורגון.
אולסופ נודעת בתמיכתה ובפרשנויותיה למוזיקה אמריקאית.
תזמורות שאולסופ ניצחה עליהן

(לפי סדר אלפביתי)
התזמורת הסימפונית של אטלנטה
תזמורת בולטימור
תזמורת רדיו ברלין
התזמורת הסימפונית של בורנמות'
התזמורת הסימפונית של סינסינטי
התזמורת הסימפונית של קולורדו
התזמורת הסימפונית של דאלאס
תזמורת רדיו וינה
התזמורת הפילהרמונית של לונדון
התזמורת הסימפונית של לונדון
התזמורת הפילהרמונית של לוס אנג'לס
תזמורת מינסוטה
הפילהרמונית של מינכן
הפילהרמונית של ניו יורק
תזמורת פילדלפיה
התזמורת הסימפונית של פיטסבורג
תזמורת הקונצרטחבאו המלכותית
תזמורת סיאטל
תזמורת סנט לואיס
התזמורת הפילהרמונית של טוקיו
נומה שילה

| --- | --- |

 לידה:  15 באוגוסט 1942 תל-אביב, פלשתינה (א"י) 
 פטירה:  14 באוקטובר 2020 (בגיל 78) 
 מדינה:  ישראל 
 מקום לימודים:  סמינר הקיבוצים, גימנסיה גאולה 
 סוגה:  ספרות ילדים
 פרסים והוקרה:  פרס זאב לספרות ילדים ונוער (1997) 
 
נומה שילה (15 באוגוסט 1942 – 14 באוקטובר 2020) הייתה עיתונאית וסופרת ילדים, כלת פרס זאב לספרות ילדים ונוער לשנת 1997.
ביוגרפיה

נומה שילה נולדה וגדלה בתל אביב. הוריה, אפרים ופרידל שימל, עלו מגרמניה בשנת 1934 והקימו את חנות בגדי הילדים והנשים "אֵיטם" ברחוב אלנבי בתל אביב. אחותה רותי אדלר היא מרצה במחלקה ללימודי המזרח התיכון באוניברסיטת קליפורניה בברקלי. שילה למדה בבית הספר מוריה בתל אביב ובגימנסיה גאולה. לאחר שירותה הצבאי למדה בסמינר הקיבוצים הוראה לחינוך גופני, ובתום לימודיה החלה לעבוד בתיאטרון בימות כמנהלת הפקות. כמו כן עסקה בתיאטרון בפרסום ויחסי ציבור ושימשה כעוזרת במאי לנסים אלוני בהפקת המחזה "נפוליאון חי או מת". בשנת 1976 החלה לעבוד בעיתון "ידיעות אחרונות" כעורכת מדור תגובות, אותו ערכה שנים רבות.
פרסמה ארבעה ספרי ילדים וזכתה בפרס זאב לספרות ילדים ונוער בשנת 1997. ספריה עוסקים בחוויות הילדות וההתבגרות של ארבע ילדות שונות שיוצאות – כל אחת בדרכה – למסע הרפתקאות, כשהקשר שלהן לטבע ולבעלי חיים עז ומלא חמלה.
שילה נפטרה ב-14 באוקטובר 2020 ממחלת הקורונה.